Αιμίλιος Θεοφανίδης

Ο Αιμίλιος Θεοφανίδης ( 30 Νοεμβρίου 1939 -7 Φεβρουαρίου 1999) ήταν Έλληνας ποδοσφαιριστής που αγωνιζόταν ως μέσος και μετέπειτα προπονητής.

 Βιογραφικό 
Γεννήθηκε το 1939 στην Πτολεμαΐδα και ξεκίνησε το ποδόσφαιρο από τον Άρη Πτολεμαΐδας με τη φανέλα του οποίου διακρίθηκε αγωνιζόμενος στην Β΄ Εθνική κατηγορία,Ο ΑΘΛΗΤΙΣΜΟΣ ΣΤΗΝ ΠΤΟΛΕΜΑΙΔΑ ΑΠΟ ΤΟ 1920-Οι ποδοσφαιριστές ΑΡΗ στην Β΄ Εθνική ptolemaida.gr ενώ στο πρώτο επίσημο πρωτάθλημα της περιόδου 1962-63 αναδείχθηκε πρώτος σκόρερ στον 4ο όμιλο.Greece - List of Second Level Topscorers rsssf.com

Το καλοκαίρι του 1963 έκανε το μεγάλο βήμα της καριέρας του παίρνοντας μεταγραφή στην τότε πρωταθλήτρια Ελλάδος, ΑΕΚ.Για θυμήσου... 10/08/2002 tanea.gr Με τη φανέλα της Αθηναϊκής ομάδας αγωνίστηκε για 2 χρονιές, κάνοντας ντεμπούτο στην Α΄ Εθνική και αξιοσημείωτα, συμμετείχε στους 2 αγώνες με αντίπαλο τη Μονακό για την προκριματική φάση του Κυπέλλου Πρωταθλητριών Ευρώπης της περιόδου 1963-64,AEK-Monaco 1963 History uefa.comAEK-Monaco 1963 History uefa.com σημειώνοντας μάλιστα και 1 τέρμα στον δεύτερο αγώνα στην Αθήνα που έληξε ισόπαλος με 1-1.Για θυμήσου... 27/09/2003 tanea.gr

Το καλοκαίρι του 1965 πήρε μεταγραφή στον ΠΑΟΚ. Με τη φανέλα του «δικεφάλου του Βορρά» αγωνίστηκε για 5 χρόνια μέχρι και το 1970, σημειώνοντας 145 συμμετοχές συνολικά στο πρωτάθλημα Ελλάδας.Οι 113 παίκτες του ΠΑΟΚ με 100+ συμμετοχές sport24.gr Αξιοσημείωτα αγωνίστηκε και στους 2 πρώτους Ευρωπαϊκούς αγώνες στην ιστορία του ΠΑΟΚ με αντίπαλο την Αυστριακή ομάδα Βίνερ Σπορτ-Κλουμπ για το Κύπελλο Εκθέσεων της περιόδου 1965-66. Επίσης υπήρξε φιναλίστ του Κυπέλλου Ελλάδας την περίοδο 1969-70.

Με το τέλος της ποδοσφαιρικής του σταδιοδρομίας ασχολήθηκε ως προπονητής και εργάστηκε μεταξύ άλλων στα τμήματα υποδομών του ΠΑΟΚ, αλλά και στον Άρη Πτολεμαΐδας.Για να θυμούνται οι παλιοί και να μαθαίνουν οι νέοι tzokazan.blogspot.com

Απεβίωσε στις 7 Φεβρουαρίου 1999, σε ηλικία 59 ετών. Στο Δημοτικό Στάδιο της Πτολεμαΐδας έχει δοθεί τιμητικά το όνομά του.Αναφορά ptolemaida.gr

 Διακρίσεις 
 Πρώτος σκόρερ Β΄ Εθνικής: 1962-63 (4ος Όμιλος)
 Κυπελλούχος Ελλάδας: 1963-64
 Φιναλίστ Κυπέλλου Ελλάδας: 1969-70

 Παραπομπές 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΠΑΟΚ